
Atodiad

ARSYLWI / NODIADAU MAES 
Cofnod 1
	Dyddiad ac amser, grŵp blwyddyn: 

26/09/2022
Sesiwn 2 (10:40 – 12:00)
Blwyddyn 3


	Ble a Phryd:  Cyd-destun yr arsylwi – pwnc/MDPh, cyd-destun cyffredinol yr ystafell ddosbarth

Syth ar ôl amser chwarae cyn dechrau gwers iaith.
Yn yr ystafell ddosbarth arferol.


	Beth ddigwyddodd: disgrifiad manwl o’r digwyddiad critigol (gorau po fwyaf o fanylder er mwyn gallu cyfeirio ato yn eich gwaith diweddarach) 

Roedd yr athro wedi rhoi fideo ‘saib a symud’ ar y bwrdd rhyngweithiol a heb iddi ddweud gair aeth y disgyblion ati i wasgaru eu hun ar draws y dosbarth, rhai yn gorwedd ar y llawr, rhai yn eistedd wrth eu desgiau ac eraill yn eistedd ar y carped. Fideo o berson yn siarad mewn llais ymlaciol yn annog y disgyblion i gymryd ychydig o amser i anadlu’n ddwfn ac ymlacio’u cyrff a’u meddyliau oedd y fideo ac fe wnaeth barhau am tua phum munud. Roedd y fideo wedi llwyddo i dawelu’r disgyblion wedi bwrlwm amser chwarae ac roedd wedi creu trawsnewidiad llyfn ac effeithiol o’r iard chwarae i’r ystafell ddosbarth. Wedi i’r fideo orffen parhaodd yr athro gyda’r naws tawel trwy siarad mewn llais esmwyth wrth esbonio’r dasg. O ganlyniad i’r pum munud yma ar ddechrau’r wers, parhaodd y naws yma am weddill y wers ac roedd wedi creu amgylchedd dysgu effeithiol a wnaeth arwain mwyafrif o’r disgyblion i fod yn weithgar iawn trwy gydol y wers.


	Meysydd archwilio posibl: beth yn eich barn chi a allai fod “o dan yr wyneb” yn y digwyddiadau hyn? Pa lwybrau ymchwil gallech chi eu hystyried?

· Effaith amser chwarae ar ddysgu plant.
· Strategaethau i helpu plant gyda’r trawsnewidiad o amser chwarae i amser gwersi.
· Lles plant.


	Nodiadau: unrhyw fanylion gallwch eu nodi (ydy hi’n amgylchedd prysur, ydy hi ar ôl cinio, oes llawer o bethau’n tynnu sylw’r cyfranogwyr, ydy cyfarwyddiadau’n cael eu gwneud yn eglur – gorau po fwyaf o bethau y gallwch gyfeirio atynt yma)

Dywedodd yr athro roedd ei fod yn defnyddio’r dechneg yma’n rheolaidd ac roedd yn gweithio’n effeithiol iawn ar gyfer ei ddosbarth. 
Roedd y disgyblion wedi’u wasgaru ar draws y dosbarth, nid oedd yr athro yn dweud wrthynt lle i eistedd ac felly roedd modd iddyn nhw benderfynu lle yr oeddent fwyaf cyfforddus.






















Cofnod 2
	Dyddiad ac amser, grŵp blwyddyn:

27/09/2022
Sesiwn 2 (10:40 – 12:00)
Blwyddyn 3/4


	Ble a Phryd: Cyd-destun yr arsylwi – pwnc/MDPh, cyd-destun cyffredinol yr ystafell ddosbarth

Gwers mathemateg.
Blwyddyn 3 a 4 wedi setio – hwn oedd y grŵp lleiaf hyderus.
Plant yn eistedd ar y carped ar ddiwedd y wers ar ôl cwblhau tasg.


	Beth ddigwyddodd: disgrifiad manwl o’r digwyddiad critigol (gorau po fwyaf o fanylder er mwyn gallu cyfeirio ato yn eich gwaith diweddarach)

Gofynnodd yr athro os ydy 46 yn odrif neu eilrif. Atebodd disgybl trwy ddweud mai odrif ydy 46 ac felly roedd yn rhaid i’r athro ymateb i’r camgymeriad yma. Heb oedi, gofynnodd yr athro i bawb adrodd yr holl odrifau ac eilrifau hyd at ddeg, yn eu tro, ac yna aeth ati i’w hatgoffa o beth ydy odrif ac eilrif. Ar ôl ail ymweld yn sydyn gyda’r pwnc, aeth yr athro ymlaen i brofi’r disgyblion trwy weiddi allan rhifau ar hap a gofyn i’r disgyblion ateb naill ai odrif neu eilrif. 


	Meysydd archwilio posibl: beth yn eich barn chi a allai fod “o dan yr wyneb” yn y digwyddiadau hyn? Pa lwybrau ymchwil gallech chi eu hystyried?

· Asesu ar gyfer dysgu.
· Arfer adalw – y ffordd mae plant yn dysgu a chofio gwybodaeth.
· Sgaffaldu
· Adeileddiaeth


	Nodiadau: unrhyw fanylion gallwch eu nodi (ydy hi’n amgylchedd prysur, ydy hi ar ôl cinio, oes llawer o bethau’n tynnu sylw’r cyfranogwyr, ydy cyfarwyddiadau’n cael eu gwneud yn eglur – gorau po fwyaf o bethau y gallwch gyfeirio atynt yma)

Nid oedd yr athro wedi cynllunio gwneud y dasg yma gan roedd hwn y rhywbeth roedd y dosbarth wedi dysgu yn y gorffennol ond roedd rhaid i’r athro ymateb pan ddaeth yn eglur nad oedd pob un yn cofio neu wedi deall y gwaith blaenorol.































Cofnod 3
	Dyddiad ac amser, grŵp blwyddyn:

27/09/2022
Sesiwn 1 (9:10 – 10:20)
Blwyddyn 6


	Ble a Phryd: Cyd-destun yr arsylwi – pwnc/MDPh, cyd-destun cyffredinol yr ystafell ddosbarth

Gwers celf
Yn yr ystafell ddosbarth


	Beth ddigwyddodd: disgrifiad manwl o’r digwyddiad critigol (gorau po fwyaf o fanylder er mwyn gallu cyfeirio ato yn eich gwaith diweddarach)

Pan oedd yr athro yn esbonio’r dasg doedd un disgybl ddim yn canolbwyntio ac yn eistedd gyda’i ben ar y bwrdd. Pan aeth y plant ati i gwblhau’r dasg roedd yn ymddangos fel bod sylw’r disgybl yma wedi’i dynnu ac roedd ond yn gwneud y gwaith pan oedd yr athro yn ei helpu’n uniongyrchol. Nid oedd yn ymddangos fel bod y disgybl yn cael trafferth i ddeall y gwaith ond roedd yn ei weld yn anodd canolbwyntio er mwyn ei gwblhau. Dwywaith fe wnaeth y disgybl godi ar ei draed a cherdded i gefn y dosbarth i chwarae gyda theclyn ar y bwrdd yn y cefn cyn dychwelyd i’w fwrdd ar alwad yr athro. 


	Meysydd archwilio posibl: beth yn eich barn chi a allai fod “o dan yr wyneb” yn y digwyddiadau hyn? Pa lwybrau ymchwil gallech chi eu hystyried?

· ADY
· Strategaethau rheoli ymddygiad yn y dosbarth.
· Sut i ddelio gyda phlant sydd ddim yn ymgymryd yn y tasgau a gosodwyd.
· Gwahaniaethu gwaith.


	Nodiadau: unrhyw fanylion gallwch eu nodi (ydy hi’n amgylchedd prysur, ydy hi ar ôl cinio, oes llawer o bethau’n tynnu sylw’r cyfranogwyr, ydy cyfarwyddiadau’n cael eu gwneud yn eglur – gorau po fwyaf o bethau y gallwch gyfeirio atynt yma)

Nid yr athro yma oedd athro arferol y dosbarth.
Ar ôl siarad gyda’r athro dosbarth arferol, darganfuwyd nad oedd gan y disgybl ddiagnosis o unrhyw anghenion dysgu ychwanegol ond roedd ymddygiad fel yma yn arferol iddo ac roedd yn aml yn herio athrawon / awdurdod.

